Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2520

d) biztonsági mutatókat és értékelésüket, beleértve a karbantartási tevékenység hatékonyságának monitorozására alkalmas mutatókat. 2.3.2.3. Az éves jelentés 2.274. Az éves jelentést a tárgyévet követõ év március 31-ig kell a Hatósághoz benyújtani. 2.275. Az éves jelentés célja, hogy az Engedélyes információt szolgáltasson és értékelést adjon a Hatóság részére a létesítmény üzemi jellemzõinek alakulásáról, üzemeltetéssel és biztonsággal kapcsolatos tevékenységekrõl, a vezetési és szervezési változtatásokról, az üzemeltetés során bekövetkezett biztonságot érintõ eseményekrõl, az aktuális üzemeltetési kérdésekrõl, az üzemeltetést befolyásoló tényezõkrõl, amelyet a Hatóság az Engedélyes tevékenységének értékelésénél figyelembe vesz. A jelentésnek a fentieken túl be kell mutatnia, hogy az önértékelési mechanizmus mûködõképes és az év folyamán a biztonsági szint növelésére való törekvés állandó volt. Az értékelés részeként azt is be kell mutatni, hogy az év folyamán az Engedélyes milyen módon törekedett a biztonsági kultúra szintjének növelésére. 2.276. A fenti cél elérése érdekében a jelentésnek legalább a következõket kell tartalmaznia:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes